Diari Oficial de la Generalitat Valenciana


Sumari del DOGV 8226, del 02-02-2018 (2018/434)

ACORD de 14 de novembre de 2017, de la Junta Rectora del Patronat del Misteri d'Elx, relativa a la creació del fitxer d'imatges captades per a la seguretat i el control d'accés.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   8226

Data del DOGV
:   02-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/434


Data del document
:   14-11-2017

Organisme emissor
:   Patronat del Misteri d'Elx

Tipus de document
:   Acord

ACORD de 14 de novembre de 2017, de la Junta Rectora del Patronat del Misteri d'Elx, relativa a la creació del fitxer d'imatges captades per a la seguretat i el control d'accés. [2018/434]  
La Llei orgànica 15/1999, de 13 de desembre, de protecció de dades de caràcter personal, estableix un conjunt de mesures per a garantir i protegir el dret fonamental a l'honor, a la intimitat personal i familiar i a la pròpia imatge, previst per la Constitució Espanyola en l'article 18, aplicable tant als fitxers informatitzats com als manuals estructurats que continguen dades de caràcter personal.  
  
És responsabilitat de les administracions públiques el que concerneix a la creació o supressió de fitxers de dades de caràcter personal que usen en l'exercici de les seues funcions.  
L'article 20 de la Llei orgànica 15/1999 estableix que la creació, modificació o supressió dels fitxers de les administracions públiques únicament podrà fer-se per mitjà de disposició de caràcter general publicada en el Boletín Oficial del Estado o diari oficial corresponent.  
  
El Reglament aprovat per Reial decret 1720 2007/, de 21 de desembre, que desplega la Llei orgànica 15/1999, de 13 de desembre, de protecció de dades de caràcter personal, determina en l'article 54 el contingut que haurà de regular-se a través de la disposició o acord pel qual es cree el fitxer.  
En compliment dels mandats legals esmentats, la Junta Rectora del Patronat del Misteri d'Elx aprova:  
  
Primer  
Aprovar la creació de fitxers que s'esmenten en annex adjunt.  
  
Segon  
El responsable d'aquests fitxers serà el secretari, que ho és de la Junta Rectora segons atribucions de la Llei 13/2005, de 22 de desembre, de la Generalitat, del Misteri d'Elx, en el l'article 16.  
  
Tercer  
Els gestors dels fitxers seran els que per atribució de la Junta Rectora hagen de tindre accés per al desenvolupament de la seua funció.  
  
Quart  
En els casos en què es prevegen comunicacions de dades els responsables de la gestió dels fitxers advertiran els cessionaris de dades de caràcter personal de la seua obligació d'utilitzar-les exclusivament per a la finalitat de la cessió i de conformitat amb el que preveu l'article 11.5 de la Llei orgànica 15/1999, de 13 de desembre, de protecció de dades de caràcter personal.  
  
Cinqué  
Drets d'accés, rectificació, oposició i cancel·lació. Les persones afectades podran exercir els drets d'accés, rectificació, oposició i, si és el cas, cancel·lació de les seues dades, davant del responsable de seguretat del Patronat del Misteri d'Elx, mitjançant una carta, a Major de la Vila, 27, 03483 Elx (Alacant).  
El present acord  entrarà en vigor l'endemà de la seua publicació en el Diari Oficial de la Generalitat Valenciana.  
  
Elx, 14 de novembre de 2017.- El president executiu: Fernando García Pomares.  
  
  
ANNEX  
  
Nom del fitxer: Videovigilància.  
Descripció: fitxers captats per la càmera de videovigilància.  
Finalitat: fitxer que conté les imatges captades per a la seguretat i el control d'accessos  
Recollida de dades: càmera de videovigilància.  
Contingut: imatge/veu.